b'\n_START_ARTICLE_\nSlaidiesitlus\n_START_PARAGRAPH_\nSlaidiesitlus (ingl slide show presentation) on esitlustarkvaraga loodud piltide vm lehek\xc3\xbclgede tervikliku kogu esitlemine.\n_START_SECTION_\nTerminid ja \xc3\xb5igekiri\n_START_PARAGRAPH_\nTerminit slaidiesitlus soovitatakse kasutada inglisp\xc3\xa4rase presentatsiooni asemel._NEWLINE_Termin koosneb t\xc3\xa4iends\xc3\xb5nast slaid (ingl slide), mis t\xc3\xa4hendab arvutiga tehtavat, loenguprogrammis esitamiseks m\xc3\xb5eldud pilti v\xc3\xb5i diapositiivi, valguspilti. Silme ette kuvatu t\xc3\xa4histamiseks on soovitatud slaidi asemel ka soome laenu kuva, slaidiesitluse asemel kuvastikku._NEWLINE_Termini p\xc3\xb5his\xc3\xb5na on esitlus ehk esitlemine, tutvustamine, selle paron\xc3\xbc\xc3\xbcm esitus t\xc3\xa4hendab aga esitamist, esituslaadi._NEWLINE_Tuntumaid esitlustarkvarasid on ametliku nimega Microsoft PowerPoint. Eesti keeles soovitatakse kasutada ainult esisuurt\xc3\xa4hte ja omastava vormi l\xc3\xb5ppu tuleb kindlasti lisada i, nt Powerpointi esitlus.'